# Marie Curie

Marie Curie, també coneguda pel seu nom familiar Maria Skłodowska, (Varsòvia, 7 de novembre de 1867 – Sancellemoz, 4 de juliol de 1934) fou una física i química francesa d'origen polonès, pionera en els primers temps de l'estudi de les radiacions i la primera en emprar el terme radioactivitat. El 1903 compartí el premi Nobel de física amb el seu marit Pierre Curie i amb Henry Becquerel pel descobriment de la radioactivitat, i el 1911 obtingué el premi Nobel de Química per l'aïllament del radi pur.

## Citacions

* A la vida, deixem de tenir por quan comencem a entendre.
    (en francès) Dans la vie, rien n'est à craindre, tout est à comprendre.
* Em van ensenyar que el camí del progrés no és ni ràpid ni senzill.
    (en francès) On m'a appris que le chemin du progrès n'etait ni rapide ni facile.
* Sóc de les que pensa que la Ciència té una gran bellesa. Un científic en el seu laboratori no és només un tècnic: és també un nen col·locat al davant dels fenòmens naturals que l'impressionen com un conte de fades.
    (en francès) Je suis de ceux qui pensent que la Science a une grande beauté. Un savant dans son laboratoire n'est pas seulement un technicien: c'est aussi un enfant placé en face des phénomène naturels qui l'impressionnent comme un conte de fées.
* Tingues menys curiositat per la gent i més curiositat per les idees.
    (en francès) Soyez moins curieux envers les gens et plus curieux envers les idées.
          Segons la font consultada, és la resposta que Curie va donar a un periodista que estava a la recerca d'una entrevista mentre estava de vacances amb el seu marit a la Bretanya. Aquest la va confondre amb una mestressa de casa i li va preguntar si hi havia quelcom confidencial que pogués explicar sobre la reputada científica. També apareix citada com «En la ciència, hem d'estar interessats en les coses, no en les persones.» (In science, we must be interested in things, not in persons.).
* La radioactivitat és una ciència molt jove. És un nen que vaig veure néixer i el vaig ajudar, amb totes les meves forces, a créixer. El nen s'ha fet gran, s'ha fet bonic.
    (en francès) La radio-activité est donc une science très jeune. C'est un enfant que j'ai vu naître et que j'ai contribué, de toutes mes forces, à élever. L'enfant a grandi, il est devenu beau.
       Discurs al banquet de lliurament del Premi Nobel de Química (Estocolm), 10 de desembre de 1911.

## Citacions sobre Marie Curie

* Marie Curie és, de totes les personalitats cèlebres, l'única a qui la fama no ha corromput.
    (en anglès) Marie Curie is, of all celebrated beings, the only one whom fame has not corrupted.
       Pronunciat al llibre Madame Curie: a Biography by Eve Curie, p. xi, 1937. — Albert Einstein

## Referències

* ↑ Miralles, 2010, p. 40.
* 1 2 Lewis, Jone Johnson. «Marie Curie Quotes». About Women's History. About.com, cop. 2012. Arxivat de l'original el 1475358511. [Consulta: 25 desembre 2013].
* ↑ Thomas; Lee Thomas, 1972.
* ↑ Curie, 1937, p. 222.
* ↑ «Marie Curie - Banquet Speech». nobel.org. [Consulta: 17 març 2017].
* ↑ Curie; 1937, 11.

## Bibliografia

* Curie, Eve. Madame Curie: a Biography by Eve Curie. Doubleday, Doran, 1937, p. xi.
* Miralles, Francesc (ed.). Les Eines del bricolatge emocional. Barcelona: Columna, 2010. ISBN 9788466413336.
* Thomas, Henry; Lee Thomas, Dana. Living Adventures in Science. Edició facsímil, 1972 (Essay Index Reprint Series). ISBN 978-0836925739.

## Enllaços extens

* Musée Curie (francès)
* Institut Curie (francès) (anglès)